මැයි දිනය වෙනුවෙන් නිවේදනයක් නිකුත් කරමින් විපක්ෂ නායකවරයා සඳහන් කළේ රැකියාවේ අභිවෘද්ධිය, ජීවිතයේ වැඩිදියුණුව, දරුවන්ගේ අනාගතය පිළිබඳව බලාපොරොත්තු සියල්ල සුන්වී ගොස් ඇති බවයි.ජනතා විමුක්ති පෙරමුණද මැයි දිනය වෙනුවෙන් නිවේදනයක් නිකුත් කරමින් සඳහන් කරන්නේ වැඩකරන ජනතාව සමාජ, ආර්ථික දේශපාලන හා සදාචාරමය අර්බුද රැසකට මුහුණපා ඇති බවයි.මේ අතර, ප්‍රජාතන්ත්‍රවාදයට එරෙහිව සහ ජනතාවට එරෙහිව තිබෙන බලවේගවලට සියලූ පාර්ශව එක්ව සටන් කළ යුතු කාලය එළඹ ඇති බව දෙමළ ජාතික සන්ධානය සිය මැයි දින පණිවුඩය නිකුත් කරමින් පවසනවා.එමෙන්ම ලංකා සමසමාජ පක්ෂය සිය මැයි දින පණිවුඩය නිකුත් කරමින් පවසන්නේ විදුලිබිල ඉහළ නැංවීමට ගෙන ඇති තීරණය අත්හිටුවන ලෙසයි.අද (01) දින සමරනු ලබන ජාත්‍යන්තර කම්කරු දිනය නිමිත්තෙන් ජාතික නිදහස් පෙරමුණද නිවේදනයක් නිකුත් කර තිබෙනවා.